Να σας δείξω μερικές φωτογραφίες.
Να η μικρή Σίνα.
Γλύκα, έτσι; Πολύ χαριτωμένη.
Τα πιο ευτυχισμένα χρόνια της ζωής μου
ήταν όταν είχα και τα τρία παιδιά κοντά μου.
Αγαπούσα όλα μου τα παιδιά, ξέρετε.
Να, εδώ είμαι
μαζί με τον Μικχάιλ, δεν θυμάμαι πού, σε κάτι διακοπές.
Δεν είναι από οικογενειακό ταξίδι.
Η φωτογραφία είναι του 2005.
Απ' όταν γεννήθηκα, πρώτη φορά συναντούσα την Ιντράνι.
Η Ιντράνι μάς κάλεσε σε πεντάστερο ξενοδοχείο στην Καλκούτα.
Άρχισε να μας λέει
"Θα βοηθήσω οικονομικά στις σπουδές σας"
κι ότι θα φροντίσει τους γονείς της, τον παππού και τη γιαγιά,
υπό έναν όρο.
Να μην τη λέμε "μητέρα".
Να τη λέμε μεγάλη μας αδελφή μπροστά στον κόσμο.
"Χρειάζεστε οικονομική στήριξη, θα την έχετε.
Φτάνει να κρατήσετε το μυστικό".
Μας είπε ότι ο κύριος λόγος
είναι ο νέος άντρας της.
Ο Πίτερ Μούκερτζι είναι διάσημη προσωπικότητα.
Πολύ πλούσιος και ισχυρός.
Και δεν θέλει κάτι από το παρελθόν της να της δημιουργήσει πρόβλημα.
Έπειτα είπε "Έχω κι άλλη κόρη.
Να μη μάθει ούτε αυτή ότι είστε παιδιά μου".
Δεν ήθελε να μάθει κανείς ότι είχε άλλα δύο παιδιά.
Στο ταξίδι της επιστροφής εγώ κι η Σίνα ήμασταν απαρηγόρητοι.
Τότε η γιαγιά κι ο παππούς
μας εξήγησαν, είπαν
"Είναι η ευκαιρία σας,
σκεφτείτε τον εαυτό σας".
Αποφασίσαμε από κοινού, για το καλό μας, να δεχτούμε τη συμφωνία.
Ίσως κακώς πήγαμε να τη βρούμε.
Ίσως να ήταν ακόμα μαζί μας η Σίνα.
ΘΑΜΜΕΝΗ ΑΛΗΘΕΙΑ: Η ΙΣΤΟΡΙΑ ΤΗΣ ΙΝΤΡΑΝΙ ΜΟΥΚΕΡΤΖΙ
ΒΟΜΒΑΗ
ΜΟΥΜΠΑΪ
ΜΑΪΟΣ 2012
Άκου, όλο τα γυρνάνε.
ΦΩΝΗ ΡΑΧΟΥΛ
Κάτι ύποπτο συμβαίνει.
Αλλά θέλω να σε ρωτήσω κάτι.
Θέλω να είσαι ειλικρινής.
ΦΩΝΗ ΠΙΤΕΡ
Ρώτα με.
Γιατί αν μάθω κάποια στιγμή ότι τελικά εσείς οι δυο ξέρατε κάτι,
θα πληγωθώ πολύ. Αλήθεια…
Αγάπη μου, σου δίνω τον λόγο μου, ορκίζομαι στη ζωή μου.
Άκου, ορκίζομαι στη ζωή μου. Δεν σου λέω τίποτα…
Δεν τα βγάζω απ' το μυαλό μου και δεν λέω τίποτα που δεν ξέρω.
Πάει σχεδόν χρόνος από τότε που βγήκε στο φως η υπόθεση Σίνα Μπόρα.
Έχουν γίνει πολλές ανατροπές.
Αλλά τίποτα πιο σκανδαλώδες και σοκαριστικό από το εξής.
Το CBI συνέλαβε τον μεγιστάνα Πίτερ Μούκερτζι
για συνέργεια στον φόνο.
Ενώ έχει γίνει λόγος για συνέργεια,
αυτό που δεν είχε γνωστοποιηθεί ως τώρα είναι
γιατί το CBI προσήγαγε τον Πίτερ Μούκερτζι…
ΚΑΣΕΤΕΣ ΚΑΙΝΕ ΤΟΝ ΠΙΤΕΡ;
…γιατί τον συνέλαβε.
Είκοσι αποκλειστικές κασέτες ήχου…
Ακούγονται καθαρά συζητήσεις όπου το ζεύγος παραπλανούσε τον Ραχούλ,
γεγονός που υποδεικνύει συγκάλυψη.
Πρόκειται για συζητήσεις που ηχογράφησε ο Ραχούλ
γύρω στο 2012, εποχή της εξαφάνισης της Σίνα Μπόρα.
Ο ίδιος ο Ραχούλ έδωσε
στο CBI τα ενοχοποιητικά στοιχεία κατά του πατέρα του, Πίτερ,
που πιστεύεται ότι οδήγησαν στη σύλληψη του μεγιστάνα.
Κατέδωσες τον πατέρα σου στο CBI;
Είναι αθώος ο πατέρας σου;
Δεν θα το αναλύσω…
ΡΑΧΟΥΛ ΓΙΟΣ ΠΙΤΕΡ
…γιατί δεν θέλω να παρεμποδίσω την έρευνα.
Όμως ασφαλώς είναι αθώος. Είμαι σίγουρος. Είμαι βέβαιος.
Ο Πίτερ μού γράφει ένα γράμμα,
παραμονή των γενεθλίων μου,
όπου λέει "Προσεύχομαι για σένα,
να μπορέσεις να αποδείξεις την αθωότητά σου".
Και "Είμαι ο Ρωμαίος σου. Σαν τον Ρωμαίο και την Ιουλιέτα
θα ανταμώσουμε κι όλα θα τελειώσουν".
Και την επομένη, 5 Ιανουαρίου 2016, κάνει αίτηση αποφυλάκισης με εγγύηση,
λέγοντας "Η Ιντράνι πρέπει να τα έκανε όλα κι εγώ δεν ξέρω τίποτα".
Ο ΠΙΤΕΡ ΔΕΙΧΝΕΙ ΙΝΤΡΑΝΙ
Ο Πίτερ λέει τώρα ότι η Ιντράνι κατέστρωσε το σχέδιο και έκανε τον φόνο.
Τη χαρακτήρισε "υπερφιλόδοξη γυναίκα",
πρόθυμη να θυσιάσει και τα παιδιά της για τις φιλοδοξίες της.
Δεν πιστεύω ότι υπήρξε έστω και μία φορά
που να με ρώτησε ο Πίτερ "Πού είναι η Σίνα;"
Ούτε μία φορά.
Το 2006 η Σίνα ήρθε στη Βομβάη,
όπου μπήκε στο Κολέγιο Σεντ Ζέιβιερ για τις ανώτατες σπουδές της.
Εγώ χρηματοδότησα όλες τις σπουδές της.
Αισθανόμουν ότι μου έμοιαζε πολύ.
Μου μοιάζει εμφανισιακά.
Ακόμα κι από πλευράς προσωπικότητας, είναι δυνατή, πολύ δυνατή.
Επίσης είναι πολύ φιλόδοξη σαν εμένα, τρομερά φιλόδοξη.
Γι' αυτό την έφερα στη Βομβάη.
Σκέφτηκα ότι θα είχε καταλληλότερο έδαφος
αν πήγαινε σε μια μεγάλη πόλη και γνώριζε περισσότερο κόσμο.
Είχε προοπτική, επειδή είναι ξύπνια.
Όλα ήταν μια χαρά. Ήμασταν μια πολύ ευτυχισμένη οικογένεια.
Έμενε σπίτι στο Μάρλοου, στον ξενώνα.
Τότε καλλιεργήθηκε η όμορφη σχέση μας.
ΒΙΝΤΧΙ ΚΟΡΗ ΤΗΣ ΙΝΤΡΑΝΙ
Δεθήκαμε τόσο πολύ, που κάναμε τα πάντα μαζί.
Η ειρωνεία είναι ότι ήμασταν σαν αδελφές. Ήταν πολύ όμορφο.
Κι εδώ η Σίνα με τον Μικχάιλ στη Γερμανία.
Βλέπεις;
Ωραίες αναμνήσεις.
Κι εδώ είναι
ο Μικχάιλ κι η Σίνα στο Disney World, νομίζω.
Πηγαίνατε μαζί στα ταξίδια;
Σ' αυτά; Όχι.
Όταν έκαναν αυτά τα ταξίδια, εγώ πνιγόμουν στη δουλειά.
Έστηνα ένα κανάλι, ένα δίκτυο μέσων επικοινωνίας.
Την είδα να αλλάζει πολύ αφού παντρεύτηκε τον Πίτερ.
Μεγάλη αλλαγή. Επιτυχία, εξουσία, χρήμα.
Α. ΣΕΝ ΠΡΩΗΝ ΦΙΛΟΣ
Ο Πίτερ κι εγώ είχαμε πολύ παρόμοιο χαρακτήρα.
Φιλοδοξία.
Δυναμισμός, πάθος.
Ήταν ο άνθρωπος του Μέρντοχ στην Ινδία.
Ήταν επικεφαλής ενός πολύ πετυχημένου καναλιού.
Ήταν το πρόσωπο του Star TV.
Γύρω στο 2005, 2006,
όταν ο Πίτερ απογοητεύτηκε με το Star,
ο Πίτερ κι η Ιντράνι αποφάσισαν να φτιάξουν το INX Media.
Κ. ΜΠΑΜΖΑΪ ΔΗΜΟΣΙΟΓΡΑΦΟΣ
Έδωσα όλη μου την ψυχή φτιάχνοντας το INX Media.
Γινόταν ντόρος γι' αυτό το πρότζεκτ.
Ρ. ΣΑΝΤΑΡΑΜ NEWS X
Ήταν μεγαλόπνοο σχέδιο. Φιλόδοξο.
ΤΟ INX MEDIA ΑΝΑΖΗΤΑ $150 ΕΚΑΤΟΜΜΥΡΙΑ
Έλεγαν ότι θα είναι το CNN ή BBC της Ινδίας.
ΙΝΤΡΑΝΙ ΜΟΥΚΕΡΤΖΙ: ΕΙΜΑΣΤΕ ΜΕΓΑΛΟΣ ΠΑΙΚΤΗΣ
Αν και όλοι ήθελαν την εμπειρία και τη βασική ομάδα του Πίτερ,
πιστεύω ότι ήθελαν κι ένα φρέσκο πρόσωπο.
"ΑΥΤΗ ΕΙΝΑΙ ΤΟ ΑΦΕΝΤΙΚΟ"
Εγώ ήμουν το πρόσωπο του ΙΝΧ.
ΗΜΕΡΑ AIDS ΜΟΥΜΠΑΪ ΔΕΚΕΜΒΡΙΟΣ 2007
Η Ιντράνι Μούκερτζι, CEO του INX Media.
Ιντράνι-τζι.
Λίγα λόγια, παρακαλώ.
Καλησπέρα σε όλους!
Εκ μέρους του ΙΝΧ, θα ήθελα να σας καλωσορίσω όλους.
Με τον Πίτερ είχαμε έντονο ανταγωνισμό.
ΠΡΩΗΝ CEO ΤΗΣ SONY INDIA
Παίζουμε κι οι δυο γκολφ, γίναμε φίλοι.
Εξεπλάγην όταν ο Πίτερ έχρισε τη γυναίκα του
διευθύνουσα σύμβουλο της εταιρείας.
Δεν τη θεώρησα ποτέ ικανή να διευθύνει τέτοια επιχείρηση.
Ήταν πολύ ανησυχητικό σημάδι.
Έχεις μια γυναίκα που δεν κατάγεται από τζάκι,
που δεν έχει διάσημο επώνυμο.
Πιστεύω ότι εν μέρει αυτό εξηγεί γιατί,
ενώ ήταν σαφώς μέλος ενός πολύ ισχυρού ζεύγους,
πάντα τη θεωρούσαν παρείσακτη.
Οι Μούκερτζι ήταν πολύ έξυπνοι. Δημοσιοσχεσίτης την προωθούσε
ως μεγάλη μορφή των ΜΜΕ.
ΠΡΩΗΝ ΑΡΧΙΣΥΝΤΑΚΤΗΣ NEWS X
Την απασχολούσε πολύ η εικόνα της ως επιχειρηματία ηγετικής μορφής.
Τότε άρχισε να γράφει η Wall Street Journal γι' αυτήν.
ΟΙ 50 ΓΥΝΑΙΚΕΣ ΤΟΥ 2008
Την κατέταξαν στις 50 ισχυρότερες γυναίκες του κόσμου.
Μου το έστειλε
λέγοντας "Είναι η Μάργκαρετ Θάτσερ μέσα κι εγώ το ίδιο". Και πάει λέγοντας.
Απολάμβαναν πραγματικά την επιτυχία τους και με το παραπάνω.
Μου έδωσε η μητέρα μου ό, τι θα μπορούσα να ονειρευτώ στη ζωή μου.
Με τη Σίνα και τον Μικχάιλ
ήταν διαφορετική μάνα, ναι.
Η ΙΝΤΡΑΝΙ ΜΟΥΚΕΡΤΖΙ ΣΕ ΓΚΑΛΑ
Αρχικά, η Ιντράνι μας τακτοποίησε οικονομικά.
Αλλά σταδιακά η Σίνα άρχισε να αισθάνεται
ότι είχε διαφορετική μεταχείριση συγκριτικά με τη Βίντχι.
Κόρες κι οι δυο.
Ζούσαν μαζί στο Μάρλοου.
Η Σίνα δυσανασχετούσε
γιατί δεν μπορούσε να τη φωνάζει "μαμά" μπροστά σε κόσμο.
Εκείνη ήθελε διακαώς να τη λέει "μαμά".
Από παιδιά…
περιμέναμε αυτό το συναίσθημα.
Κι όταν το βρήκαμε,
το είδαμε απέναντι σε άλλο πρόσωπο.
Δεν επιλέξαμε αυτήν τη ζωή.
Δεν επιλέξαμε να μας συμβεί τίποτα απ' αυτά.
Έμαθα ότι συνελήφθη ο μπαμπάς.
Ήμουν στο Λονδίνο.
Κλειδώθηκα σ' ένα δωμάτιο
κι είχα ένα μπουκάλι Jack Daniels
και το ήπια και κοιμόμουν τρεις μέρες.
Ένιωθα πολλή μοναξιά. Αλήθεια. Ένιωθα τρομερή μοναξιά.
Το σόι του πατέρα μου με αντιμετώπιζε με καχυποψία.
"Θα μας προδώσει η Βίντχι;
Πρέπει να την προσέχουμε".
Δεν είχα καθόλου εισοδήματα.
Δυσκόλευαν τα πράγματα.
Και μου δόθηκε ένα σαφές τελεσίγραφο.
"Αν είσαι με την Ιντράνι, δεν γίνεται να σε βοηθήσουμε".
Όσο πιο άσχημα μιλούσα για τη μαμά μου,
τόσο με δεχόταν η οικογένεια.
Και θυμάμαι τη θεία Σανγκόν
σε μια συζήτησή μας να μου λέει
"Νομίζω ότι καλά θα κάνεις να μη φωνάζεις 'μαμά' την Ιντράνι.
Καλύτερα να τη λες με το όνομά της ή 'Λούσι'".
Απ' το Λούσιφερ, Εωσφόρος.
Θα χαστούκιζα τη Σανγκόν Ντας Γκούπτα
αν με έλεγε ποτέ Λούσι κατά πρόσωπο.
Θα έτρωγε μπουνιά, δεν θα της έμενε δόντι για δόντι. Στον λόγο μου.
Και θα το έκανα και τώρα αν τολμούσε ποτέ να με αποκαλέσει έτσι.
Έλεγα στον εαυτό μου "Δεν μου λείπει. Δεν είναι μαμά μου".
Άρχισα να τη φωνάζω Λούσι.
Η δίκη ξεκίνησε τον Φεβρουάριο του 2017,
δύο χρόνια μετά τη σύλληψη της Ιντράνι.
Η δίκη θα καθορίσει αν η Ιντράνι είναι αθώα ή ένοχη.
Έχω απόλυτη εμπιστοσύνη στον νόμο.
ΔΙΚΗΓΟΡΟΣ
Ακόμα δεν γνωρίζουμε, ύστερα απ' όλη αυτήν την έρευνα,
το κίνητρο.
Το κίνητρο είναι το βασικό στοιχείο.
Δύσκολα δικαστής θα καταδικάσει…
ΣΙΝΓΚ ΠΡΩΗΝ ΑΣΤΥΝΟΜΙΚΟΣ
…χωρίς στοιχειοθέτηση κινήτρου.
Παρακολουθώ την υπόθεση από την πρώτη μέρα της δίκης.
Είναι πολύ λίγα τα κρίσιμα στοιχεία που αναζητούσαμε όλοι στη δίκη.
Β. Π. ΝΤΑΝΙΕΛ ΡΕΠΟΡΤΕΡ
Η παρουσία του Μικχάιλ.
23 ΙΟΥΛΙΟΥ 2018
Αρχικά ήμουν αγχωμένος.
Γιατί μου ήταν όλα πρωτόγνωρα.
ΜΙΚΧΑΪΛ ΜΠΟΡΑ ΓΙΟΣ ΙΝΤΡΑΝΙ
Δικαστήριο, δικηγόροι, ερωτήσεις.
Αλλά προσπάθησα να ηρεμήσω και είπα στον εαυτό μου
"Πρέπει να παλέψεις για την αδελφή σου".
Σκανδαλώδεις αποκαλύψεις από την κατάθεση του Μικχάιλ Μπόρα.
Ισχυρίζεται ότι τον βασάνισαν για να τον βγάλουν ανισόρροπο,
ώστε να μην αποκαλυφθεί η αλήθεια για τη σχέση του με την Ιντράνι.
Η ΙΝΤΡΑΝΙ ΗΘΕΛΕ ΝΑ ΜΕ ΒΓΑΛΕΙ ΑΝΙΣΟΡΡΟΠΟ
ΜΕ ΒΑΣΑΝΙΣΑΝ ΣΕ ΨΥΧΙΑΤΡΕΙΟ ΜΕ ΕΝΤΟΛΗ ΙΝΤΡΑΝΙ, ΛΕΕΙ Ο ΜΙΚΧΑΪΛ
Το 2005, όταν ήμουν 15 ετών,
η Ιντράνι μού έκανε το τραπέζι ένα μεσημέρι και μου είπε
"Πας Μπανγκαλόρ σε δύο ώρες.
Οι τσάντες σου είναι στο αμάξι, τα ρούχα έτοιμα.
Στην Μπανγκαλόρ θα κάνεις τις δύο τελευταίες τάξεις,
το αποφάσισα".
Δεν ήξερα καν πού πέφτει η Μπανγκαλόρ.
ΜΠΑΝΓΚΑΛΟΡ
Το θυμάμαι ακόμα πολύ καθαρά.
ΜΠΕΝΓΚΑΛΟΥΡΟΥ
Έκλαιγα. Μου πέταξε τις τσάντες. Ούτε αντίο δεν μου είπε.
Το αμάξι της έφυγε από το υπόγειο.
Μόλις έφτασα στο σχολείο, ένιωθα τελείως χαμένος.
Δεν είχα κινητό τότε.
Δεν είχα επαφή με τη Σίνα, τη γιαγιά και τον παππού.
Ακόμα κι αφότου έμεινα έναν χρόνο εκεί, στην Μπανγκαλόρ,
επιτρεπόταν να μιλάω μόνο στην Ιντράνι.
Μου 'πε να πάω στη Βομβάη.
Εκείνη τη μέρα γνώρισα έναν λεπτό άντρα με γυαλιά και μουστάκι.
Τον Σαντζίβ Κχανά.
Δεν ήξερα ότι ήταν πρώην σύζυγός της.
ΣΑΝΤΖΙΒ ΚΧΑΝΑ - ΙΝΤΡΑΝΙ - ΠΙΤΕΡ
"Συνάδελφος", είπε.
"Θα σε πάει σ' ένα μπαρ. Να πας μαζί του".
Το τελευταίο που θυμάμαι είναι ένα σφηνάκι τεκίλα.
Λιποθύμησα.
Συνήλθα το πρωί…
με δεμένα χέρια σ' ένα κρεβάτι.
Δεμένα πόδια.
Μπήκαν δύο ή τρεις άντρες.
Άρχισαν να με χτυπάνε.
Ύστερα από μισή ώρα ήρθε ένας γιατρός.
"Επειδή είσαι εθισμένος στα ναρκωτικά, σου έκανε εισαγωγή
η αδελφή σου η Ιντράνι.
Είσαι στην Ψυχιατρική Κλινική Μασίνα".
ΜΑΣΙΝΑ ΑΠΟΣΤΟΛΗ ΜΑΣ Η ΥΓΕΙΑ ΣΟΥ
Δεν ξέρω τι ενέσεις μού έκαναν.
Μου έκαναν ηλεκτροσόκ.
Ήμουν τελείως διαλυμένος.
Μετά από έναν μήνα ήρθε να με δει η Ιντράνι.
Η Ιντράνι με ρώτησε
"Είσαι καλά;" Είπα "Πώς να 'μαι καλά;
Τι έκανα;"
Μου έβαλε τις φωνές.
"Του έστριψε!
Έχει γίνει επιθετικός" και άλλα τέτοια.
Αμέσως μετά με πήραν σηκωτό από κει. Δεν μ' άφησαν να πω λέξη.
Εκείνος ο χρόνος ήταν τόσο…
Το πόσο βασανίστηκα…
Ήταν σαν θάνατος για μένα.
Ούτε ξέρω πώς επέζησα.
Ξαφνικά μου καρφώθηκε η ιδέα ότι ίσως όλα αυτά να έγιναν
επειδή, πριν με κλείσουν εκεί,
είχα αποκαλύψει σε κάποιους ανθρώπους
ότι είναι μητέρα μου.
Ως μητέρα, τι να 'κανα;
Να τον αφήσω να αυτοκτονήσει με τα διάφορα ναρκωτικά;
Ως μητέρα,
πήρα τη σωστή απόφαση και τον πήγα σε γιατρό.
Η ΙΝΤΡΑΝΙ ΣΥΜΒΟΥΛΕΥΤΗΚΕ ΕΙΔΙΚΟΥΣ
ΕΚΛΕΙΣΕ ΤΟΝ ΜΙΚΧΑΪΛ ΓΙΑ ΕΘΙΣΜΟ ΣΤΗΝ ΚΑΝΝΑΒΗ
Δεν καταλαβαίνω. Σε κατηγορούν
αν προστατεύσεις τα παιδιά σου, σε κατηγορούν κι αν δεν το κάνεις!
Έλεος!
Κι εδώ κάνουν σκι.
Διακοπές για σκι στην Ελβετία.
Η Σίνα με τον Μικχάιλ. Δείχνουν ευτυχισμένοι.
Σας φαίνεται ζωή γεμάτη θλίψη,
χωρίς λεφτά, χωρίς πλούτη, χωρίς ανέσεις;
Δεν είναι καν απλές ανέσεις. Μιλάμε για χλιδή.
Φαίνεται από κάπου ότι τους έδωσα μια ζωή
που έκανε τον Μικχάιλ δυστυχή;
Εδώ ο Μικχάιλ γελάει χαρούμενος μαζί με τις δύο αδελφές του.
Τη Σίνα και τη Βίντχι.
Να κι η Σίνα μαζί με τη Βίντχι.
Βλέπετε; Στο σπίτι, στο Μάρλοου, εδώ.
Η σχέση μου με τη Σίνα,
μεταξύ 2002 και 2008, μέχρι που ήρθε ο Ραχούλ, ήταν μια χαρά.
Φαίνεται σε τόσες φωτογραφίες.
Όλα γκρεμίστηκαν όταν ήρθε ο Ραχούλ.
Ο Πίτερ έφερε τον Ραχούλ στην Ινδία
για να εγκατασταθεί, να βρεθεί μαζί μας, να βρει δουλειά.
Η μαμά κι ο Ραχούλ δεν τα πήγαν καλά εξαρχής.
Δεν είχε αποδεχτεί την ιδέα ότι ο πατέρας μου παντρεύτηκε τη μαμά μου.
Ακόμα και πριν γίνει ο γάμος.
Ο Ραχούλ δημιούργησε μεγάλο πρόβλημα.
Τσακωνόταν, έβριζε τη μαμά μου.
Την ξεφτίλιζε μπροστά σε τρίτους.
Κι έτσι η μαμά μου είπε
"Ξέρεις κάτι; Χέσε με. Γιατί το ανέχομαι; Τέρμα η ευγένεια". Το ίδιο κι ο Ραχούλ.
Η Σίνα κι ο Ραχούλ γνωρίστηκαν το 2008 ή 2009.
Ο Ραχούλ ερχόταν πιο συχνά όταν ήταν κι η Σίνα.
Ένα σαββατοκύριακο
θυμάμαι ότι ξύπνησα πολύ νωρίς και…
Τότε άνοιγα πόρτες χωρίς πολλή σκέψη. Δεν ήξερα τι θα πει χτυπάω την πόρτα.
Τους είδα να κοιμούνται στο ίδιο κρεβάτι αγκαλιά.
Ένιωσα σαν να με είχαν προδώσει. Θύμωσα λίγο.
Ένιωσα σαν να με είχαν εξαπατήσει.
ΣΙΝΑ ΜΠΟΡΑ - ΡΑΧΟΥΛ ΜΟΥΚΕΡΤΖΙ
Άρχισαν αμέσως να έχουν σχέση.
Πιστεύω ότι ερωτεύτηκαν παράφορα. Αυτό δεν το αρνούμαι.
Η οικιακή μας βοηθός, η Μάια, πήγε και το είπε στη μαμά μου.
Δυσαρεστήθηκε.
Είναι ανακρίβεια το ότι δεν ενέκρινα τη σχέση.
Αλλά ανησυχούσα πολύ
για τον Ραχούλ.
Ο Ραχούλ είναι αργόσχολος. Δεν δουλεύει, δεν κάνει τίποτα.
Ο Ραχούλ ήρθε κι έκανε πλύση εγκεφάλου στη Σίνα στρέφοντάς την εναντίον μου.
Είδα με τον πατέρα μου τον Ραχούλ και τη Σίνα κρυφά.
Ο Ραχούλ την τσιγκλούσε.
Όλο της έλεγε
"Να το πεις στη Βίντχι, να της το πεις".
Καθόμασταν στη βεράντα κι η Σίνα είπε
"Έχω κάτι να σας πω.
Η Ιντράνι είναι μάνα μου".
Κι εγώ είπα "Σοβαρά;
Άρα είμαστε αδελφές;" Η πρώτη μου αντίδραση.
"Άρα είμαστε αδελφές". Κι εκείνη είπε "Ναι".
Μου έπιασε το χέρι. "Αδελφές".
Κοίταξα τον μπαμπά και είπα "Είναι τρελό. Πρέπει να μιλήσουμε στη μαμά".
Και όταν το κάναμε, πήγαμε και της μιλήσαμε μαζί,
αλλά εκείνη είπε "Βλακείες". Σαν να μην ίσχυε.
Δεν πίστευα ότι ήταν η κατάλληλη στιγμή για να πω στη Βίντχι
ότι η Σίνα είναι κόρη μου. Και…
Θεωρώ ότι έδωσα την εντύπωση εκείνη την εποχή ότι δεν…
Μάλλον όχι. Όχι.
Η Βίντχι δεν με ρώτησε ποτέ, λάθος μου.
Δεν ήξερα ότι συναντήθηκαν.
Έμαθα ότι η Βίντχι κι ο Πίτερ συνάντησαν τη Σίνα αφού συνελήφθην.
Δεν ήξερα καν ότι συναντήθηκαν. Άρα είναι τελείως ψέμα. Όχι!
Μετά απ' αυτό, η Σίνα κι ο Ραχούλ έκαναν κόμμα.
Οι δυο τους ενάντια στη μαμά μου.
Και τότε άρχισαν να ξεσπάνε καβγάδες.
Πολλοί καβγάδες. Και τότε η Σίνα
νομίζω ότι θύμωσε πολύ.
Η μαμά κι η Σίνα έκοψαν κάθε επαφή.
Ο Ραχούλ κι ο μπαμπάς έκοψαν κάθε επαφή.
Και, βέβαια, έπαιξε ρόλο το ότι η μαμά μου είπε
"Άκου, αν φέρεται έτσι ο γιος σου, κόψτε τις επαφές".
Ήμασταν πολύ πιεσμένοι. Εγώ έκανα τη δουλειά μου στο ΙΝΧ.
Πρέπει να κοιμόμουν τρεις ώρες κάθε βράδυ ή, καμιά φορά,
δούλευα Κυριακές, έτσι δούλευε η ομάδα.
Στο ΙΝΧ, δεν ένιωθε ότι είχε τον έλεγχο.
Ένιωθε τρομερή ανασφάλεια για τη θέση της.
Υποψιαζόταν ότι υπήρχε συνωμοσία εναντίον της.
Ότι υπήρχαν άνθρωποι που ήθελαν να τη βλάψουν,
που δεν ήθελαν να την αποδεχτούν στην ηγετική της θέση.
Η Ιντράνι πήγαινε στο Δελχί για συναντήσεις.
Ούρλιαζε στις συναντήσεις.
Τηλεφωνούσε άγρια μεσάνυχτα και έκλαιγε.
Σας παρακαλώ να μας πείτε
την ειλικρινή σας γνώμη αντί να γράφετε κακίες. Μιλήστε σας.
Θα τα διορθώσουμε όλα και θα γράφετε καλά πράγματα.
Το ΙΝΧ βγήκε στον αέρα. Δεν είχε την υποδοχή που περίμεναν.
ΔΗΜΟΣΙΟΓΡΑΦΟΣ
Δεν άλλαξε τον χάρτη των ΜΜΕ.
Και τότε άρχισε η κάτω βόλτα.
Άρχισαν να βγαίνουν φήμες
ότι έδιωχναν κόσμο, ότι γίνονταν άγριοι τσακωμοί.
Όλοι κατάλαβαν αμέσως ότι όλο αυτό θα κατέρρεε.
ΦΗΜΕΣ ΓΙΑ ΟΙΚΟΝΟΜΙΚΑ ΠΡΟΒΛΗΜΑΤΑ
Ήμουν γυναίκα, εκτός χώρου,
ήμουν νέα και άπειρη.
Επόμενο ήταν να ρίξουν το φταίξιμο στο ότι ανέλαβε CEO η Ιντράνι.
Η ΙΝΧ είχε βρει επενδύσεις
εκατοντάδων εκατομμυρίων δολαρίων.
Χάθηκαν όλα μέσα σε δύο χρόνια.
Δεν κατάλαβα ποτέ πού ξόδεψαν τόσο χρήμα.
Ήταν κάτι που τράβηξε την προσοχή
των ανταγωνιστών, του κοινού, των επενδυτών, αλλά και της κυβέρνησης.
ΥΠΕΞΑΙΡΕΣΗ £90 ΕΚΑΤ. ΑΠΟ ΙΝΧ
Η Διεύθυνση Επιβολής το ερευνούσε ήδη.
Και υποψιάζονταν υπεξαίρεση.
Πούλησαν την εταιρεία και μεταφέρθηκαν στο ΗΒ.
Η πολύχρονη απουσία τους από την Ινδία
έγινε αντικείμενο συζητήσεων και κουτσομπολιών…
ΣΥΜΒΟΥΛΟΣ ΕΠΙΚΟΙΝΩΝΙΑΣ
…και πράγματι έγιναν καπνός, θα λέγαμε.
Αν δει κανείς την κατάσταση, εμπλέκονται πολλά χρήματα.
Και το χρήμα είναι, θεωρώ, μεγάλο κίνητρο για πολλές μαλακίες.
Η ΣΙΝΑ ΜΠΟΡΑ ΔΟΛΟΦΟΝΗΘΗΚΕ ΛΟΓΩ ΧΡΗΜΑΤΩΝ ΣΕ ΛΟΓΑΡΙΑΣΜΟ ΤΗΣ;
ΤΟ ΚΙΝΗΤΡΟ ΓΙΑ ΤΟΝ ΦΟΝΟ
ΠΟΛΥ ΧΡΗΜΑ
ΕΚΒΙΑΖΕ ΤΗ ΜΗΤΕΡΑ ΤΗΣ
Κόσμος άρχισε να αναρωτιέται "Ήξερε η Σίνα για την υπόθεση ΙΝΧ;
Είχε στοιχεία για την υπόθεση ΙΝΧ; Αυτός ήταν ο λόγος που εξαφανίστηκε;"
Το κατηγορητήριο του CBI είναι ευρέως γνωστό.
Δεν βρέθηκε ποτέ οικονομική πτυχή.
Επιμένουν στην εκδοχή της αστυνομίας του Μουμπάι.
Και τότε αρχίζει η συνωμοσιολογία.
Εκείνα τα χρόνια στην Αγγλία,
η μαμά είχε στρεσαριστεί τρομερά με όσα συνέβαιναν.
Και ήταν πολύ ευέξαπτη και πολύ αγχωμένη.
Με τον μπαμπά δεθήκαμε τόσο πολύ,
που άρχισα να βλέπω τη μαμά σαν την αυστηρή της υπόθεσης…
που ήθελε να ελέγχει τι τρώω, πόσες Barbie είχα.
Ο μπαμπάς έλεγε "Δώσ' της τα όλα".
Ήταν ίσως πολύ πιο αυστηρή
και λίγο πιο βίαιη απ' ό, τι χρειαζόταν.
Το χαστούκι το είχε για πλάκα.
Έτρωγα χαστούκι γιατί αντιμιλούσα.
Μου άφησε συναισθηματικό τραύμα.
14 ΝΟΕΜΒΡΙΟΥ 2011 ΑΠΟ: ΡΑΧΟΥΛ ΜΟΥΚΕΡΤΖΙ
ΝΑΜΑΣΤΕ ΠΑΡΙΒΑΡ ΚΑΙ ΚΑΛΟ ΝΤΙΒΑΛΙ/ΚΑΛΗ ΧΡΟΝΙΑ
ΜΕ ΤΗ ΣΙΝΑ ΑΡΡΑΒΩΝΙΑΣΤΗΚΑΜΕ ΚΑΙ ΘΑ ΠΑΝΤΡΕΥΤΟΥΜΕ. ΖΗΤΩ!
ΔΕΝ ΟΡΙΣΑΜΕ ΗΜΕΡΟΜΗΝΙΑ, ΑΛΛΑ ΘΑ ΣΑΣ ΕΝΗΜΕΡΩΣΩ
ΓΙΑ ΝΑ ΕΡΘΕΤΕ ΝΑ ΤΟ ΓΛΕΝΤΗΣΟΥΜΕ!
Εκείνη την εποχή, ο Ραχούλ έστειλε μέιλ για τον αρραβώνα.
Κι η μαμά μου δεν χάρηκε ακριβώς.
Υπήρχε μεγάλη ένταση
και νομίζω ότι η κατάσταση χειροτέρεψε.
Η Ιντράνι ήρθε στο Μουμπάι με εντελώς καινούρια ταυτότητα.
Κανείς στον στενό της κύκλο δεν είχε ιδέα για το παρελθόν της.
Για εκείνη, οι αποκαλύψεις της Σίνα
θα της χαλούσαν την εικόνα στον κοινωνικό της κύκλο.
Πιστεύω ότι η σκέψη του γάμου Σίνα-Ραχούλ
τρόμαζε την Ιντράνι.
Στο Γκαουχάτι ήξεραν ότι είμαστε παιδιά της.
Στον γάμο, το ψέμα θα ξεσκεπαζόταν.
ΓΚΑΟΥΧΑΤΙ
Η Ιντράνι πήρε τους παππούδες.
Είπε στη γιαγιά μας ότι πρέπει να πείσει τη Σίνα
πως, αν παντρευτεί τον Ραχούλ, θα χάσει το μερίδιο στο Γκαουχάτι
και πως κι αυτοί θα αλλάξουν τη διαθήκη.
Η Ιντράνι χρησιμοποιούσε το χρήμα για να ελέγξει όλη μου την οικογένεια.
Το χρησιμοποιούσε σαν να ήταν το όπλο της.
"Αν δεν υπακούσεις στις εντολές μου,
θα κόψω την οικονομική βοήθεια".
Η Σίνα ήταν η μόνη στην οικογένεια
που η Ιντράνι δεν μπορούσε να ελέγξει με τα λεφτά της.
Ήταν ευτυχισμένη. Έλεγε "Είμαι καλά με τον Ραχούλ
και θέλω να περάσω το μέλλον μου μαζί του".
Αυτά που πέρασα εγώ…
Φοβούμενος τις συνέπειες, προειδοποίησα τη Σίνα.
"Πρόσεχε, σε παρακαλώ".
ΜΑΪΟΣ 2012
Αυτό που μου είπε εμένα η Σίνα
σχετικά με όλα αυτά είναι ότι θα πάει στο Όξφορντ Μπρουκς, αλλά από Ιανουάριο.
Και στη δουλειά, απ' όσο ξέρω, πάει πάρα πολύ καλά.
Ετοιμάζεται για προαγωγή. Τη βαθμολόγησαν με άριστα πρόσφατα.
Δεν είχε κανέναν λόγο να παρατήσει τη δουλειά και να εξαφανιστεί
χωρίς να ενημερώσει.
Έτσι, επί τρία χρόνια δεν είχα επαφή με τη Σίνα. Είπα "Άκου,
εσείς να κοιτάξετε να κάνετε τη ζωή σας. Εγώ στην Αγγλία, εσείς στην Ινδία".
Ο Ραχούλ άνεργος πάντα.
"Αν είσαι ευτυχισμένη, μείνε εκεί,
αλλά ας κρατήσουμε τις αποστάσεις".
Ώσπου μια ωραία μέρα του 2012 η Σίνα επικοινώνησε μαζί μου
κι έχει καταγραφεί αυτό.
Η Σίνα επικοινώνησε. "Πρέπει να βρεθούμε, να σε δω".
ΗΜΕΡΟΜΗΝΙΑ: ΠΑΡΑΣΚΕΥΗ 9 ΜΑΡΤΙΟΥ 2012 ΑΠΟ: ΣΙΝΑ ΜΠΟΡΑ
ΠΡΟΣ: ΙΝΤΡΑΝΙ ΜΟΥΚΕΡΤΖΙ
ΕΙΜΑΙ ΚΟΡΗ ΣΟΥ. ΕΧΩ ΚΑΤΙ ΔΙΚΟ ΣΟΥ ΜΕΣΑ ΜΟΥ.
Η ΖΩΗ ΕΙΝΑΙ ΜΙΚΡΗ ΓΙΑ ΝΑ ΚΡΑΤΑΜΕ ΚΑΚΙΑ,
ΝΑ ΛΕΜΕ ΨΕΜΑΤΑ ΚΑΙ ΝΑ ΘΥΜΩΝΟΥΜΕ ΜΕ ΔΙΑΦΟΡΑ.
ΗΘΕΛΑ ΝΑ ΤΟ ΒΓΑΛΩ ΑΠΟ ΜΕΣΑ ΜΟΥ ΚΑΙ ΝΑ ΚΑΘΑΡΙΣΩ ΤΟ ΚΑΡΜΑ ΜΟΥ.
Είχαν τρία χρόνια να μιλήσουν. Εκείνη αποφάσισε να στείλει μέιλ.
Ναι, το ξέρω.
-Γιατί; -Γιατί;
Επιδιώκει επικοινωνία και μετά πάει και πεθαίνει;
Όχι, θα σου πω γιατί.
Γιατί εσύ κι εγώ δεν είχαμε επαφή, μπαμπά.
Κι εκείνη ένιωθε άσχημα γι' αυτό.
Σκέφτηκε ότι αν εκείνη τα μπαλώσει με την Ιντράνι,
ίσως να αλλάξει κι αυτό.
7 ΑΠΡΙΛΙΟΥ 2012 17 ΜΕΡΕΣ ΠΡΙΝ ΤΗΝ ΕΞΑΦΑΝΙΣΗ ΤΗΣ ΣΙΝΑ
Είχα συναντήσει τη Σίνα
στις 7 Απριλίου 2012.
Στις 7, σημειώστε σωστά την ημερομηνία, παρακαλώ.
Στις 7 Απριλίου 2012.
Με τη Σίνα βρεθήκαμε στο Hyatt της Καλίνα.
Της είπα "Αν πας να δεις την Ιντράνι…
Θα βγείτε για φαΐ; Ωραία. Κάνεις μια προσπάθεια να τα βρείτε.
Να πας. Θες να κάνεις ΜΒΑ.
Έτσι; Αν σε βοηθήσει οικονομικά,
αλλά θέσει όρους…
Και δεν λέω ότι έτσι θα γίνει,
αλλά αν θέσει ως όρο να χωρίσουμε, θα το καταλάβω. Κοίτα τις σπουδές σου.
Κάνε αυτό που πρέπει, θα το δεχτώ.
Και θα κάνω κι εγώ τα δικά μου. Και στο μέλλον ξανασμίγουμε".
Το δείπνο κράτησε πολλή ώρα. Κουβεντιάσαμε πολλά πράγματα.
Αλλά είχαμε πολλά να πούμε μετά από τρία χρόνια.
Ήθελε να συνεχίσει τις σπουδές της
και να βγει από εκείνη τη σχέση.
Ήταν σαφές αυτό. Δεν υπήρχε καμία αμφιβολία.
Ο μόνος λόγος… Τώρα το συνειδητοποιώ.
ΦΩΝΗ ΙΝΤΡΑΝΙ
Ο μόνος λόγος που επικοινώνησε ήταν τα λεφτά.
-Μόνο γι' αυτό επικοινώνησε. -Εντάξει.
Δεν είχε άλλο λόγο για να επικοινωνήσει.
Σας ζήτησε ποτέ λεφτά η Σίνα;
Η Σίνα ποτέ, μα ποτέ, δεν μου ζήτησε
μεγάλα ποσά.
Αντίθετα, ομολογώ, ακόμα και για τις σπουδές της
είπε ότι ήθελε να πάρει τραπεζικό δάνειο.
Δεν της φαίνεται αξιοπρεπές
να ζητήσει χρήματα παρά μόνο αν πραγματικά χρειαστεί.
Κι απ' όταν έπιασε δουλειά, δεν πήρε ποτέ,
δεν μου ζήτησε και δεν πήρε ποτέ τίποτα.
24 ΑΠΡΙΛΙΟΥ 2012 ΤΟ ΒΡΑΔΥ ΤΗΣ ΕΞΑΦΑΝΙΣΗΣ ΤΗΣ ΣΙΝΑ
Στις 24 Απριλίου 2012 ήμουν στη Βομβάη.
Για πιο μετά,
δεν θα μπορέσω να μιλήσω σ' αυτήν τη φάση.
Γιατί το θέμα είναι υπό εκδίκαση.
Είδατε τη Σίνα στις 24 του μήνα;
Δεν μπορώ να σχολιάσω επ' αυτού μέχρι…
Μα δεν έχει στοιχειοθετηθεί δικαστικά;
Και βέβαια όχι.
Από το ότι ο Ραχούλ άφησε τη Σίνα δεν στοιχειοθετείται ότι τη συνάντησα.
Δεν έχει στοιχειοθετηθεί μέχρι στιγμής
ότι συνάντησα τη Σίνα οποιαδήποτε μέρα,
είτε στις 24, είτε αργότερα,
είτε οποιαδήποτε μέρα του 2012.
Ραχούλ;
Σου λέω απλώς πώς έγιναν τα πράγματα.
-Η Σίνα ήρθε στις εξίμισι στο Amarsons. -Ναι.
Αγόρασε ένα σάρι εκεί.
Εγώ μέχρι τις δέκα παρά τέταρτο είχα γυρίσει σπίτι.
Όλη αυτή η ιστορία είναι τόσο αλλόκοτη.
Δεν έχω υπάρξει τέλεια μαμά, αλλά αυτό δεν με κάνει και δολοφόνο.
Από πού κι ως πού να δολοφονήσω;
Είναι τελείως γελοίο.
Για ένα πράγμα είμαι πεπεισμένη.
Η Σίνα είναι σίγουρα ζωντανή.
Όπως ξέρω
κι ότι κάπου τριγυρνάει.